Νίκος Φώσκολος

Ο Νίκος Φώσκολος (Αθήνα 26 Νοεμβρίου 1927 - Αθήνα 30 Οκτωβρίου 2013) ήταν σύγχρονος Έλληνας συγγραφέας, μυθιστοριογράφος, σεναριογράφος και κριτικός του ραδιοφώνου και του θεάτρου, σκηνοθέτης του κινηματογράφου και της τηλεόρασης.

Βιογραφία
Σπούδασε Πολιτικές Επιστήμες  στο Πανεπιστήμιο Αθηνών, ωστόσο δεν αποφοίτησε.

Αρχικά δούλεψε ως δημοσιογράφος, (στη δεκαετία 1950-1960), στις εφημερίδες Εμπρός  και Ανεξάρτητος Τύπος κάνοντας ελεύθερο και καλλιτεχνικό ρεπορτάζ και γράφοντας κινηματογραφική κριτική.Μάκης Δελαπόρτας (2004), σελ. 43 Από πολύ νωρίς ασχολήθηκε με τη συγγραφή αστυνομικού μυθιστορήματος. Η ραδιοφωνική εκπομπή Αστυνομικές ιστορίες του Νίκου Φώσκολου αποτέλεσε το πρώτο του ραδιοφωνικό σίριαλ που είχε πολύ μεγάλη επιτυχία και όταν εκδόθηκε ήταν το μπεστ-σέλερ της εποχής.Μάκης Δελαπόρτας (2004), σελ. 49-51

Στη δεκαετία του 1960 ξεκινά ως θεατρικός συγγραφέας και κριτικός, συγγράφοντας περισσότερα από 10 θεατρικά έργα και πολλά ραδιοφωνικά. Στη συνέχεια μετακινείται στον κινηματογράφο όπου και σεναριογραφεί περισσότερες από 70 ταινίες, κυρίως με τη Φίνος Φιλμ.

Το 1971 ασχολείται με επιτυχία με την τηλεόραση, με την ιστορική τηλεοπτική σειρά (δράμα) Άγνωστος πόλεμος που σημείωσε το παγκόσμιο ρεκόρ 92% θεαματικότητας,Μάκης Δελαπόρτας (2004), σελ. 102 μετά την οποία ακολούθησαν διάφορα ιστορικά και κοινωνικά δράματα όπως τα Εν τούτω νίκα, Πορφύρα και αίμα, Η κραυγή των λύκων, Ρωμανός  Διογένης κ.ά.

Μετά το 1991, όταν κάνει την εμφάνισή της η ιδιωτική τηλεόραση, συγγράφει για τον ΑΝΤ1 τη μεγάλης διάρκειας τηλεοπτική σειρά Λάμψη, της οποίας η προβολή κράτησε 14 συναπτά χρόνια (1991-2005), κάνοντας 3.457 επεισόδια στο σύνολο. Το 1993 έγραψε την δεύτερη τηλεοπτική σειρά του, επίσης για τον ίδιο σταθμό, το Καλημέρα ζωή της οποίας η προβολή κράτησε επίσης 13 συναπτά χρόνια κάνοντας 3.093 επεισόδια στο σύνολο (1993-2006).Μάκης Δελαπόρτας (2004), σελ. 137/139

Ο Νίκος Φώσκολος ήταν τακτικό μέλος της Ένωσης Συντακτών Αθηναϊκού Τύπου, καθώς και της Εταιρίας Ελλήνων Θεατρικών Συγγραφέων. Είχε λάβει τρία βραβεία και ένα  κρατικό Βραβείο Σεναρίου για την ταινία Κοντσέρτο για πολυβόλα (1968). Από τις ταινίες του έχουν βραβευθεί επίσης: Οι αδίστακτοι, Πυρετός στην άσφαλτο και Κοινωνία, ώρα μηδέν, ενώ η ταινία Το χώμα βάφτηκε κόκκινο του Βασίλη Γεωργιάδη, της οποίας έγραψε το σενάριο, προτάθηκε από την Αμερικανική Ακαδημία Τεχνών και Επιστημών για Όσκαρ καλύτερης ξένης ταινίας (1965).Μάκης Δελαπόρτας, (2004), σελ. 48 Η ταινία του Υπολοχαγός Νατάσσα (1970) με τους Αλίκη Βουγιουκλάκη και Δημήτρη Παπαμιχαήλ αποτέλεσε τη μεγαλύτερη εισπρακτική επιτυχία στον ελληνικό κινηματογράφο, ρεκόρ που κράτησε έως το 1999. Επίσης είχε τιμηθεί από τον Πρόεδρο της Ελληνικής Δημοκρατίας (2007), από την Ιερά Σύνοδο για τη σειρά Εν τούτω νίκα, από την ΕΡΤ, από διάφορους δήμους, καλλιτεχνικές λέσχες, μεταξύ των οποίων και της Αθήνας, σωματεία και άλλες οργανώσεις. Με τα σενάριά του συνέβαλε στην εδραίωση του είδους φιλμ νουάρ στον ελληνικό κινηματογράφο.

Ο Νίκος Φώσκολος μιλούσε την αγγλική γλώσσα και ήταν μόνιμος κάτοικος Ηλιούπολης Αττικής. Είχε παντρευτεί τρεις φορές και είχε ένα γιο, τον Σπύρο (1951-), από τον πρώτο του γάμο, και μια κόρη, την Αρχοντούλα (Ντέλα) (1963-), από τον δεύτερο. Τρίτη σύζυγος του από το 1987 ήταν η ηθοποιός Τόνια Βυθούλκα. Πέθανε στις 30 Οκτωβρίου 2013 και η κηδεία του τελέστηκε στο Κοιμητήριο Ηλιούπολης. Τα λείψανά του μεταφέρθηκαν στο Κοιμητήριο της Τραγάνας Φθιώτιδος μετά από 3 χρόνια, όπου διατηρείται ο οικογενειακός τάφος.

Συγγραφικό έργο

 Βιβλία και θεατρικά έργα 
1965Αστυνομικές ιστορίες1984Μάθε να ζεις, μάθε να... πεθαίνεις1987Η γυναίκα της πρώτης σελίδας2002Η 11η μέρα2004Ποτέ ξανά 

1959Ο θάνατος θα ξανάρθει1961Θηλειά στο σκοτάδι1971Η μαρκησία του λιμανιούΣκέψου πριν αγαπήσεις1972Ο άγνωστος δολοφόνος1976Αρμένικο φεγγάρι 1994Πόρνες και πόρνες

 Κινηματογραφικές ταινίες-σενάριο 
1957Τζιπ, περίπτερο κι αγάπη (ως Κώστας Μαίανδρος)1959Κρυστάλλω 1960Τσακιτζής, ο προστάτης των φτωχών 1961Φλογέρα και αίμα Ο θάνατος θα ξανάρθει Αγάπη και θύελλα 1962Η κατάρα της μάναςΟργή Ο γεροδήμος Πονεμένη μητέρα 1963Το κάθαρμα Όσα κρύβει η νύχτα Οι διεστραμμένοιΟι σταυραετοί Έτσι ήταν η ζωή μου1964Ο κράχτης Η κραυγήΕίναι μεγάλος ο καημόςΧωρίς γονείς κι αδέλφια 1965Οι εχθροίΗ προδομένηΒρώμικη πόλιςΤο χώμα βάφτηκε κόκκινοΔεν μπορούν να μας χωρίσουν Οι αδίστακτοι 1966ΑχάριστηΟ κατατρεγμένος Κοινωνία, ώρα μηδέν Δάκρυα για την Ηλέκτρα Κατηγορώ τους ανθρώπους Ο άνθρωπος που γύρισε από τον πόνο1967Κονσέρτο για πολυβόλα Πυρετός στην άσφαλτο Ο μεθύστακας του λιμανιού Οι σφαίρες δεν γυρίζουν πίσω1968Η λεωφόρος του μίσουςΤο παρελθόν μιας γυναίκαςΑγάπη και αίμα1969Ο πρόσφυγαςΌταν η πόλις πεθαίνει Η λεωφόρος της προδοσίαςΠεθαίνω κάθε ξημέρωμα1970Ορατότης μηδένΟ μεγάλος ένοχοςΥπολοχαγός ΝατάσσαΕν ονόματι του νόμουΗ ζούγκλα των πόλεων1971Εσχάτη προδοσίαΚατάχρησις εξουσίαςΟ δρόμος των ηρώων Αυτοί που ξέχασαν τον όρκο τους1972Με φόβο και πάθοςΈρωτας και προδοσία Αιχμάλωτοι του μίσους 1973Τα χρόνια της οργής Οι γενναίοι πεθαίνουν δυο φορές1980Έξοδος κινδύνου1981Δεκαεπτά σφαίρες για έναν άγγελοΚατάσκοπος Νέλλη1982Το κόκκινο τρένοΜάκης Δελαπόρτας (2004), σελ. 196-277Άγρια νιάτα1983Ο στόχος

Παραπομπές

Πηγές
Μάκης Δελαπόρτας, Ο άγνωστος Νίκος Φώσκολος, εκδ. Ορφέας, Αθήνα, 2004, ISBN 9789608818118
Ιάσων Τριανταφυλλίδης, Στο τέλος μιλάει το πανί, εκδ. Άμμος, Αθήνα, 1997, σελ. 310-317, ISBN 9602021470

 Εξωτερικοί σύνδεσμοι 

 Νίκος Φώσκολος: «Με χαρακτήρισαν "χουντικό" για να με βγάλουν από τη μέση», Γιάννης Τριανταφύλλου ,LiFO, 30.10.2024 (Συνέντευξη από τον Mάρτιο του 1997)

Κατηγορία:Έλληνες συγγραφείς του 21ου αιώνα
Κατηγορία:Έλληνες σκηνοθέτες
Κατηγορία:Έλληνες σεναριογράφοι
Κατηγορία:Έλληνες κριτικοί του κινηματογράφου
Κατηγορία:Έλληνες κριτικοί του θεάτρου